బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మహేష్ మళ్లీ రిస్క్ తీసుకుంటున్నాడా ?
దూకుడు లాంటి బ్లాక్‌బస్టర్ సక్సెస్ త‌ర్వాత మ‌హేష్‌బాబు, శ్రీ‌నువైట్ల కాంబినేషన్‌లో తెర‌కెక్కిన సినిమా ఆగ‌డు.
| Updated:
Jan 7, 2016, 06:55PM IST
'ఆగ‌డు'తో మ‌ళ్లీ రిస్క్ తీసుకుంటున్నాడా ?
దూకుడు లాంటి బ్లాక్‌బస్టర్ సక్సెస్ త‌ర్వాత మ‌హేష్‌బాబు , శ్రీ‌నువైట్ల కాంబినేషన్‌లో తెర‌కెక్కిన సినిమా ఆగ‌డు. రూ. 60 కోట్ల బ‌డ్జెట్‌తో యాక్ష‌న్ ఎంట‌ర్‌టైన‌ర్‌ క‌థాంశంతో రూపొందిన ఈ మూవీ భారీ అంచ‌నాల న‌డుమ రెండేళ్ల క్రితం ప్రేక్ష‌కుల ముందుకొచ్చింది. క‌థ‌లో కొత్త‌ద‌నం లోపించ‌డం, శ్రీ‌నువైట్ల ద‌ర్శ‌క‌త్వ ప‌నితీరులో లోపాల వ‌ల్ల సినిమా బాక్సాఫీస్ వ‌ద్ద ఘోర వైఫ‌ల్యాన్ని చ‌విచూసింది. నిర్మాత‌లు సినిమాపై పెట్టిన సొమ్ములో సగం కూడా రాబ‌ట్ట‌లేక‌పోయింది. ఇటీవ‌ల కాలంలో మ‌హేష్ కెరీర్‌లో పెద్ద ప‌రాజ‌యంగా నిలిచిందీ సినిమా. తాజాగా ఈ చిత్రంతో మ‌రోసారి త‌మిళంలో త‌న అదృష్టాన్ని ప‌రీక్షించుకోబోతున్నాడు మ‌హేష్‌ బాబు. ఇదుదాండా పోలీస్ పేరుతో ఈ నెల 8న త‌మిళ ప్రేక్ష‌కుల ముందుకురాబోతుందీ డబ్బింగ్ వెర్షన్. గ‌త వారం విడుద‌ల కావాల్సిన ఈ సినిమా థియేట‌ర్ల స‌మ‌స్య కార‌ణంగా ఈ శుక్ర‌వారానికి వాయిదా ప‌డింది. ఇప్ప‌డిప్పుడే త‌మిళంలో మ‌హేష్ సినిమాల‌కు ఆద‌ర‌ణ పెరుగుతున్న త‌రుణంలో ఈ ఫ్లాప్ చిత్రాన్ని అక్కడ రిలీజ్ చేయడం వల్ల ఆయ‌నకి కోలీవుడ్‌లో వున్న మార్కెట్‌పై ప్ర‌భావాన్ని చూపే ప్రమాదముంద‌ని సినీ వ‌ర్గాల టాక్‌. తెలుగులో మ‌హేష్‌కి మ‌ర్చిపోలేని అనుభ‌వాన్ని మిగిల్చిన ఈ చిత్రం త‌మిళంలో ఎలాంటి ఫ‌లితాన్ని అందిస్తుందో చూడాలి మరి!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.